32005D0774
L 291/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 ноември 2005 година
за изменение на Решение 92/452/ЕИО по отношение на екипите за събиране на ембриони в Съединените американски щати
(нотифицирано под номер C(2005) 4195)
(текст от значение за ЕИП)
(2005/774/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (1), и по-специално член 8, параграф 1 от нея,
като има предвид, че:
(1)
Решение 92/452/ЕИО на Комисията от 30 юли 1992 г. относно съставяне на списъци на екипите за събиране на ембриони и с екипи за производство на ембриони, одобрени в трети страни за износа на ембриони от едър рогат добитък за Общността (2) предвижда, че държавите-членки внасят ембриони от трети страни само когато тези ембриони са събрани, обработени и съхранени от екипи за събиране на ембриони, изброени в списъците на това решение.
(2)
Съединените американски щати са поискали да бъдат направени изменения в списъка по отношение на редовете за тази страна, и по-специално за добавянето на един екип и заличаването на друг екип.
(3)
Предоставени са гаранции от Съединените американски щати, че съответните правила, определени в Директива 89/556/ЕИО, са спазени и съответния екип за събиране на ембриони е официално одобрен от ветеринарните служби на страната да изнася ембриони за Общността.
(4)
Решение 92/452/ЕИО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 92/452/ЕИО се изменя в съответствие с приложението към настоящото решение.
Член 2
Настоящото решение се прилага от 8 ноември 2005 г.
Член 3
Адресати на настоящото решение са държавите-членки.
Съставено в Брюксел на 3 ноември 2005 година.